Viktor Kulikov

Viktor Georgijevitš Kulikov (vene Виктор Георгиевич Куликов; 5. juuli 1921 – 28. mai 2013) oli NSV Liidu sõjaväelane ja Venemaa Föderatsiooni sõjaline nõunik.

 Elukäik 
Viktor Kulikov sündis Orjoli oblastis Suur-Ljubovša külas kehviktalupoja perekonnas.

1938. aastaks oli Kulikovil kümme klassi haridust. 21. detsembril 1939 astus ta Punaarmeesse ja asus õppima Groznõi sõjakooli, mille lõpetas 1941. aastal.

Sõjas NSV Liidu ja Saksamaa vahel võitles Kulikov Edelarindel, Kalinini rindel, 1. Balti rindel ning 2. Valgevene rindel. Kulikov oli tankibrigaadi ülema asetäitja ja ülem.

Pärast sõda oktoobrist 1945 kuni novembrini 1957 tegi karjääri armees: oli seal pataljonikomandör, polgukomandöri asetäitja, hiljem ka polgukomandör, staabiülem ja diviisikomandör. 1953. aastal lõpetas Frunze-nimelise sõjakooli.

Seejärel asus õppima K. E. Vorošilovi nimelisse Kõrgemasse Sõjalisse Akadeemiasse (kaasajal Venemaa Föderatsiooni Relvajõudude Kindralstaabi Militaarakadeemia), mille lõpetas 1959. aasta novembris, misjärel suunati täitma erinevaid ülesandeid armee juures, kuni viimaks määrati armeed ennast juhtima.

1967. aasta mais sai Kulikovist Kiievi sõjaväeringkonna ülem. Oktoobrist 1969 juhtis ta NSV Liidu relvajõude Saksamaal. Septembrist 1971 kuni 1977. aastani oli NSV Liidu Relvajõudude ülemjuhataja ning aastatel 1977–1989 oli Kulikov Varssavi Lepingu Organisatsiooni relvajõudude ülemjuhataja, muu hulgas täitis ta aastatel 1971–1989 NSV Liidu kaitseministri 1. asetäitja ülesandeid.

Viktor Kulikov oli kommunistliku partei liige 1942. aastast, NLKP Keskkomitee liige 1971. aastast, NSV Liidu Ülemnõukogu liige selle VII–XI koosseisuni (12. juuni 1966 – 4. märts 1984), NSV Liidu Rahvasaadikute Kongressi liige 1989. aastast kuni selle laialisaatmiseni ning Riigiduuma liige 1999–2003.

 Auastmed 
 polkovnik, 17. veebruar 1951
 kindralmajor, 18. veebruar 1958
 kindralleitnant, 16. juuli 1965
 kindralpolkovnik, 4. mai 1967
 armeekindral, 29. aprill 1970
 Nõukogude Liidu marssal, 14. jaanuar 1977

 Teenetemärgid 
 Nõukogude Liidu kangelane (1981)
 Teenete eest Isamaa ees, 2. klass (2001), 3. klass (1996), 4. klass (2011)
 Sõjaliste Teenete orden
 Vapruse orden (2006)
 4 Lenini ordenit (1971, 1978, 1981 ja 1988)
 3 Punalipu ordenit (1943, 1944 ja 1968)
 3 Isamaasõja ordenit, 1. klass (1943, 1945 ja 1985)
 Punatähe orden (1955)
 NSV Liidu Relvajõududes ja Kodumaa Teenimise orden, 3. klass (1975)
 medal "Vapruse eest"

 Lenini preemia (1983)

 Välismaised 
 Suhhe-Baatari orden (Сүхбаатарын одон, Mongoolia, 1981)
 Patriootlike Teenete orden, 1. klass (Saksa DV, 1981)
 Rahvaste Sõpruse täht, 1. klass (Saksa DV, 1985)
 3 Scharnhorsti ordenit (Saksa DV, 1972, 1986, 1987)
 orden "Teenete eest rahva ja isamaa heaks", 1. klass (Saksa DV, 1970)
 Georgi Dimitrovi orden (Bulgaaria, 1984)
 Bulgaaria Rahvavabariigi orden, 1. klass (1974)

 Viited 

Kategooria:Nõukogude Liidu marssalid
Kategooria:Lenini preemia laureaadid
Kategooria:Lenini ordeni kavalerid
Kategooria:Punalipu ordeni kavalerid
Kategooria:Punatähe ordeni kavalerid
Kategooria:Nõukogude Liidu kangelased
Kategooria:scharnhorsti ordeni kavalerid
Kategooria:Novodevitšje kalmistule maetud
Kategooria:Sündinud 1921
Kategooria:Surnud 2013